รัฐบาลไทย-ข่าวทำเนียบรัฐบาล-การประชุมวิชาการ "การพัฒนาเด็กและเยาวชนในถิ่นทุรกันดาร" ตามพระราชดำริฯ ที่เชียงใหม่
วันจันทร์ที่ 30 มกราคม 2560
การประชุมวิชาการ "การพัฒนาเด็กและเยาวชนในถิ่นทุรกันดาร" ตามพระราชดําริฯ ที่เชียงใหม่
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเป็นองค์ประธานเปิดการประชุมวิชาการ "การพัฒนาเด็กและเยาวชนในถิ่นทุรกันดาร ตามพระราชดําริสมเด็จพระเทพรัตนราชสุดาฯ สยามบรมราชกุมารี ปีการศึกษา 2559"
ภายใต้แนวคิดหลัก "มหัศจรรย์แห่งพระเมตตา พระกรุณาล้นฟ้า ทั่วพาราร่มเย็น" เมื่อวันศุกร์ที่27มกราคม2560ณ ศูนย์ประชุมและแสดงสินค้านานาชาติเฉลิมพระเกียรติ7รอบ พระชนมพรรษา ตําบลช้างเผือก อําเภอเมืองเชียงใหม่
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการกราบบังคมทูลรายงานการประชุมวิชาการฯ มีใจความดังนี้
" ขอพระราชทาน กราบบังคมทูลฝ่าละอองพระบาท
ข้าพระพุทธเจ้า หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ พร้อมด้วยผู้เข้าเฝ้าทูลละอองธุลีพระบาท ที่มาร่วมพิธี ณ ที่นี้ รู้สึกปลาบปลื้มปีติและสํานึกในพระมหากรุณาธิคุณ ที่ใต้ฝ่าละอองพระบาทเสด็จพระราชดําเนินมาทรงเป็นองค์ประธาน เปิดการประชุมวิชาการ การพัฒนาเด็กและเยาวชนในถิ่นทุรกันดาร ตามพระราชดําริในครั้งนี้ นับเป็นสิริมงคลอย่างยิ่งแก่ปวงข้าพระพุทธเจ้า เป็นล้นเกล้าล้นกระหม่อมอย่างหาที่สุดมิได้
กระทรวงศึกษาธิการโดยสํานักงานคณะกรรมการการศึกษาขั้นพื้นฐาน สํานักงานส่งเสริมการศึกษานอกระบบและการศึกษาตามอัธยาศัย พร้อมด้วยกองบัญชาการตํารวจตระเวนชายแดน สํานักงานพระพุทธศาสนาแห่งชาติ และสํานักงานตํารวจแห่งชาติ ได้ร่วมกันรับสนองแนวพระราชดําริจัดการศึกษาให้แก่เด็กและเยาวชนในถิ่นทุรกันดารมาอย่างต่อเนื่อง โดยมุ่งหมายที่จะพัฒนาเด็กและเยาวชน ทางด้านโภชนาการและสุขภาพพลานามัย ด้านการศึกษา มุ่งเน้นการศึกษาเรื่องหน้าที่พลเมืองและความซื่อสัตย์สุจริตสร้างชาติ ด้านการส่งเสริมอาชีพ ด้านการอนุรักษ์ทรัพยากรธรรมชาติและสิ่งแวดล้อม ด้านการอนุรักษ์วัฒนธรรมท้องถิ่น รวมทั้งการบูรณาการ เพื่อให้เด็กและเยาวชนดังกล่าว มีความรู้ความสามารถ มีคุณภาพชีวิตที่ดี เป็นกําลังสําคัญของพื้นที่ด้านการพัฒนาชุมชนในถิ่นทุรกันดารได้เป็นอย่างดี
ปวงข้าพระพุทธเจ้าทั้งหลาย ที่ได้ปฏิบัติงานในพื้นที่ทุรกันดาร สนองแนวพระราชดําริดังกล่าว ล้วนรู้สึกซาบซึ้ง และปลาบปลื้มปีติยินดี ที่ใต้ฝ่าละอองพระบาท เสด็จพระราชดําเนินไปทรงงานและติดตามการปฏิบัติงานในพื้นที่อย่างใกล้ชิดเสมอมา
ผลของการปฏิบัติงานตามแนวพระราชดําริดังกล่าว ก่อให้เกิดผลดีแก่เด็กและเยาวชน ส่งผลถึงครอบครัวของนักเรียนและชุมชนในถิ่นทุรกันดารต่าง ๆซึ่งหน่วยงานต้นสังกัดได้ศึกษาวิจัยผลงานของนักเรียนในแต่ละพื้นที่ สรุปเป็นผลงานวิชาการในแต่ละด้าน จัดให้มีการแลกเปลี่ยนเรียนรู้ระหว่างกัน เป็นการนําประสบการณ์ และข้อคิดเห็นต่าง ๆ ที่ดี ไปพัฒนาให้เกิดประโยชน์แก่เด็กและเยาวชน ตลอดจนชุมชนให้ดียิ่งขึ้นต่อไป โดยในปีพุทธศักราช 2560 นี้กระทรวงศึกษาธิการ ได้กําหนดจัดการประชุมทางวิชาการขึ้น ระหว่างวันที่ 26-28 มกราคม 2560 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา จังหวัดเชียงใหม่
โอกาสนี้ ขอพระราชทานพระบรมราชานุญาตเบิกเลขาธิการคณะกรรมการการศึกษาขั้นพื้นฐานนําผู้เข้าร่วมประชุมถวายสัตย์ปฏิญาณ รองเลขาธิการคณะกรรมการการศึกษาขั้นพื้นฐาน รองเลขาธิการสํานักงานส่งเสริมการศึกษานอกระบบและการศึกษาตามอัธยาศัย รองผู้บัญชาการตํารวจตระเวนชายแดน และรองผู้อํานวยการสํานักงานพระพุทธศาสนาแห่งชาติ ทูลเกล้าทูลกระหม่อมถวายเอกสารรายงานผลการปฏิบัติงานของแต่ละหน่วยงานและขอพระราชทานพระบรมราชานุญาตเบิกเลขาธิการคณะกรรมการการศึกษาขั้นพื้นฐาน เลขาธิการสํานักงานส่งเสริมการศึกษานอกระบบและการศึกษาตามอัธยาศัย ผู้บัญชาการตํารวจตระเวนชายแดน และผู้อํานวยการสํานักงานพระพุทธศาสนาแห่งชาติ เป็นผู้แทนของแต่ละหน่วยงาน ทูลเกล้าทูลกระหม่อมถวายเงินสมทบกองทุนพัฒนาเด็กและเยาวชนในถิ่นทุรกันดาร และพระบรมราชานุญาตเบิกครูผู้มีผลการปฏิบัติงานที่ดีเข้ารับพระราชทานเข็มที่ระลึก และเบิกผู้ทูลเกล้าทูลกระหม่อม ถวายเงินสมทบกองทุนพัฒนาเด็กและเยาวชนในถิ่นทุรกันดาร เข้ารับพระราชทานเข็มของที่ระลึก ตามลําดับ
และในโอกาสอันเป็นมงคลนี้ ข้าพระพุทธเจ้าขอพระราชทานพระราชดํารัสเปิดการประชุมวิชาการ การพัฒนาเด็กและเยาวชนในถิ่นทุรกันดาร เป็นลําดับต่อไป จากนั้นขอพระราชทานกราบบังคมทูลเชิญใต้ฝ่าละอองพระบาท ทอดพระเนตรการนําเสนอผลการปฏิบัติงานที่ดีของครู จํานวน 6 เรื่อง และเชิญเสด็จพระราชดําเนินทอดพระเนตรนิทรรศการ การพัฒนาเด็กและเยาวชนในถิ่นทุรกันดารตามลําดับต่อไป
ด้วยเกล้าด้วยกระหม่อม"
สมเด็จพระเทพรัตนราชสุดาฯ สยามบรมราชกุมารีพระราชทานพระราชดํารัสเปิดการประชุมวิชาการฯ มีใจความดังนี้
"ข้าพเจ้ายินดีเป็นอย่างมากที่เห็นพัฒนาการที่ดี ของการดําเนินงานพัฒนาเด็กและเยาวชนในถิ่นทุรกันดาร ประสบผลเป็นประโยชน์เกื้อกูลแก่ราษฎรในท้องที่ห่างไกลและเข้าถึงยากราษฎรมีความรู้เรื่องการดูแลรักษาสุขภาพมากขึ้น ทําให้มีสุขภาพอนามัยดี ประกอบสัมมาชีพเลี้ยงครอบครัวได้ ส่วนบุตรหลานมีสภาวะโภชนาการดีขึ้น ร่างกายแข็งแรง สามารถเข้ารับการศึกษา และมีโอกาสที่จะพัฒนาความรู้ให้สูงยิ่ง ๆ ขึ้นไป เด็กและเยาวชนเหล่านี้ หลายคนจบการศึกษาแล้ว สามารถกลับไปเป็นกําลังช่วยพัฒนาท้องถิ่นของตนเอง อันเนื่องมาจากได้รับการปลูกฝังเรื่องจิตสํานึกรักท้องถิ่น ซึ่งครูในพื้นที่และท่านทั้งหลายได้เพียรพยายามสร้างกันมาอย่างต่อเนื่อง
ขอขอบใจรัฐมนตรีช่วยว่าการกระทรวงศึกษาธิการ ปลัดกระทรวงศึกษาธิการ ปลัดกระทรวงมหาดไทย และคณะที่ได้จัดการนําเสนอผลงานความก้าวหน้าของโรงเรียนทั้งขอขอบใจหน่วยงานต่าง ๆ ได้แก่ สํานักงานส่งเสริมการศึกษานอกระบบและการศึกษาตามอัธยาศัย สํานักงานคณะกรรมการการศึกษาขั้นพื้นฐาน สํานักงานคณะกรรมการการอาชีวศึกษา กองบัญชาการตํารวจตระเวนชายแดน สํานักงานพระพุทธศาสนาแห่งชาติ จังหวัดเชียงใหม่ และสํานักงานพัฒนาพิงคนคร ที่รวมพลังกันนําเสนอผลงานการพัฒนาเด็กและเยาวชนในถิ่นทุรกันดาร ในการจัดประชุมในปีนี้ได้อย่างน่าชื่นชม
ได้เวลาอันควรแล้ว ข้าพเจ้าขอเปิดการประชุมวิชาการ "การพัฒนาเด็กและเยาวชนในถิ่นทุรกันดาร" ปีการศึกษา 2559 ณ บัดนี้ และขออํานวยพรให้การประชุมวิชาการประสบผลสําเร็จ ให้ทุกท่านที่มาร่วมประชุมในวันนี้ ประสบความอิ่มเอมใจ และมีความสุขสวัสดีโดยทั่วกัน"
โอกาสนี้ สมเด็จพระเทพรัตนราชสุดาฯ สยามบรมราชกุมารีทรงพระราชทานเข็มที่ระลึกให้แก่ครูที่มีผลงานวิธีปฏิบัติที่ดีในการพัฒนาเด็กและเยาวชนในถิ่นทุรกันดาร ตามพระราชดําริ จํานวน12ราย และพระราชทานของที่ระลึกแก่ผู้ทูลเกล้าฯ ถวายเงินสมทบกองทุนพัฒนาเด็กและเยาวชนในถิ่นทุรกันดาร จํานวน120ราย รวมทั้งทอดพระเนตรการร้องเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดช จํานวน3เพลง จากตัวแทนนักเรียนในโครงการตามพระราชดําริฯ
นอกจากนี้ ได้ทอดพระเนตรการนําเสนอผลการปฏิบัติงานที่ดีของครู จํานวน6เรื่อง ได้แก่
1) ด้านโภชนาการและสุขอนามัยเรื่องการควบคุมโรคขาดสารไอโอดีนอย่างยั่งยืน โรงเรียนตํารวจตระเวนชายแดนบ้านนาสามัคคี จ.นครพนม
2) ด้านการศึกษาเรื่อง การพัฒนาและส่งเสริมการอ่านผ่านกระบวนการเรียนรู้สู่เด็กและเยาวชนในถิ่นทุรกันดาร โดยใช้รูปแบบREAD MODELโรงเรียนบ้านห้วยโก๋น สพป.น่าน เขต2
3) ด้านส่งเสริมอาชีพเรื่อง การแปรรูปสมุนไพรเจียวกู่หลาน โรงเรียนตํารวจตระเวนชายแดนเบ็ตตี้ดูเมน จ.พะเยา
4) ด้านการอนุรักษ์ทรัพยากรธรรมชาติและสิ่งแวดล้อมเรื่อง เพิ่มคุณค่าลายสลักด้วยเยื่อกระดาษรีไซเคิล โรงเรียนร้องแหย่งวิทยาคม โรงเรียนพระปริยัติธรรม จ.แพร่
5) ด้านการอนุรักษ์วัฒนธรรมท้องถิ่นเรื่อง บ๊ะกะเออ หนึ่งภูมิปัญญาพื้นบ้านนําพาเรียนรู้เมนูสุขภาพ ศูนย์การเรียนชุมชนชาวไทยภูเขา "แม่ฟ้าหลวง" บ้านห้วยตองหลวง จ.เชียงใหม่
6) ด้านบูรณาการเรื่อง เด็กหอพักรักความดี โรงเรียนอมก๋อยวิทยาคม สพม. เขต34เชียงใหม่และโรงเรียนตํารวจตระเวนชายแดนบ้านตืองอช่างกลปทุมวันอนุสรณ์13จ.นราธิวาส
จากนั้น เสด็จฯ ทอดพระเนตรนิทรรศการผลงานการดําเนินงานทั้ง6เรื่อง ทอดพระเนตรนิทรรศการเฉลิมพระเกียรติ และกิจกรรมสาธิตเศรษฐกิจพอเพียงในโครงการตามพระราชดําริฯ เยี่ยมนักเรียนในพระราชานุเคราะห์ พร้อมทรงฉายพระรูปร่วมกับคณะผู้บริหาร และคณะทํางาน ตามลําดับ
ภาพเพิ่มเติมFacebook@ข่าวสํานักงานรัฐมนตรี